ترکی، ایران پر امریکی دباؤ اور پابندیوں کا مخالف

ترکی نے کہا ہے کہ وہ ایران کے خلاف امریکی پابندیوں کو صحیح نہیں سمجھتا۔

خبر کا کوڈ: 1975

تاریخ: 25 July 2018 - 20:28

مقدس دفاع نیوز ایجنسی کی بین الاقوامی رپورٹر رپورٹ کے مطابق، ترکی کے وزیر خارجہ مولود چاؤش اوغلونے آذربائیجان کے دارالحکومت باکو میں اپنے آذری ہم منصب ایلمار محمد یاروف کے ساتھ پریس کانفرنس میں ایران کے خلاف امریکی دباؤ اور پابندیوں کو بلاجواز قرار دیتے ہوئے کہا کہ ترکی، ایران مخالف امریکی پابندیوں سے اتفاق نہیں کرتا.

مولود چاؤش اوغلو کا کہنا تھا کہ ایک امریکی وفد نے کچھ دنوں قبل ترکی کا دورہ کیا تھا تاہم ہم نے ان کو بتایا کہ ترکی اپنی ایندھن کی ضروریات کو پورا کرنے کیلئے ایران سے تیل کی خریداری کرتاہے.

ترک وزیر خارجہ نے مزید کہا کہ ایک دور میں یورپی یونین نے بھی روس پر پابندیاں لگادیں مگر ترکی نے اس پر عمل نہیں کیا کیونکہ ہم اس طریقہ کار کو درست نہیں سمجھتے.

پیغام کا اختتام/